สเต็กริมทาง ถ้าขับรถผ่านและไม่สังเกต จะมองไม่เห็นร้านนี้เลยค่ะ แต่ถ้าจะไปก็ให้สังเกตรั้วสีขาวด้านขวามือ มีแสงไฟลอดออกมาจากในร้าน ด้านข้างเป็นซอยของถนน และลานจอดรถของร้าน ก่อนถึงวัดจามเทวี (มาจากในเมืองนะคะ)

มารีวิวสเต็กกันเลยนะคะ กับสเต็กเนื้อสันแหลม ราดซอลเห็ดแชมปิยอง และ พอร์คช็อพ สันนอกหมูติดกระดูก 

•สเต็กเนื้อสันแหลมฯ เสริฟมาพร้อมกับซอสเห็ดแชมปิยองในถ้วยเล็กๆสี่เหลี่ยมตรงกลาง พร้อมด้วยเฟรนฟราย และสลัด จัดจานได้สวยทีเดียวค่ะ ให้☆☆☆☆ สี่ดาว เนื้อสันเหนียวนุ่มพอเคี้ยวอร่อย (เพราะสั่งแบบ medium นะคะ ไม่ได้สั่งแบบสุกเลย) รสชาติเครื่องปรุงเข้มข้นมาก หากทานเลยโดยไม่ราดซอส แนะนำว่าใครที่ชอบสเต็กเนื้อ แต่ไม่ชอบซอสเห็ด แนะนำให้สั่งเป็นแบบอื่นแทนค่ะ เพราะมิฉะนั้น เวลาคุณไม่ทานคู่กัน มันจะไม่รู้รสชาติที่แท้จริงเลย ว่ามันอร่อยแค่ไหน แบบนี้ให้ 4.5 /5 นะคะ

•พอร์คช็อพ รับรู้ได้ถึงเนื้อหมูที่สดใหม่ ย่างได้สุกกำลังดี ชอบมาก ☆☆☆☆☆ ให้คะแนนเต็มค่ะ

เพราะคุณภาพก็สมกับราคา ถ้าเทียบกับสเต็กร้านอื่นเท่าที่กินมา ที่นี่น่าจะแพงสุดในเมืองลำพูนนะคะ

นอกจากสเต็ก ที่นี่ยังให้บริการกาแฟสด เครื่องดื่มชนิดต่างๆในเวลาช่วงเช้า-บ่าย และอาจจะเลยมาเวลาเย็นด้วย ของหวาน ไอศกรีม 
กาแฟสดยังไม่ได้ลองชิมเลย ไว้โอกาสหน้าค่ะ เพราะบรรยากาศดีมาก มีมุมถ่ายรูปเยอะมาก ตกแต่งร้านได้สวยค่ะ ต้องไปตอนเช้าๆ บ่ายๆบ้างละล่ะ 
